ประกาศนายทะเบียนเรื่อง หลักเกณฑ์ วิธีการ และเงื่อนไขการให้ความเห็นชอบเป็นผู้สอบบัญชีรับอนุญาตของบริษัทประกันภัย-------------------------------- อาศัยอํานาจตามความในข้อ 10 วรรคท้ายแห่งประกาศกระทรวงพาณิชย์ เรื่อง การลงทุนประกอบธุรกิจอื่นของบริษัทประกันชีวิต ลงวันที่ 25 ตุลาคม พ.ศ. 2544 และข้อ 10 วรรคท้ายแห่งประกาศกระทรวงพาณิชย์ เรื่อง การลงทุนประกอบธุรกิจอื่นของบริษัทประกันวินาศภัย ลงวันที่ 25 ตุลาคม 2544 นายทะเบียนประกาศกําหนดหลักเกณฑ์ วิธีการ และเงื่อนไขการให้ความเห็นชอบเป็นผู้สอบบัญชีรับอนุญาตของบริษัทประกันภัยไว้ ดังต่อไปนี้ข้อ ๑ ในประกาศนี้ "บริษัทประกันภัย" หมายความว่า บริษัทประกันชีวิตและบริษัทประกันวินาศภัย "บริษัทในเครือ" หมายความว่า บริษัทใหญ่และบริษัทย่อย "บริษัทใหญ่" หมายความว่า (1) บริษัทที่ถือหุ้นในบริษัทที่ผู้สอบบัญชีลงลายมือชื่อเพื่อแสดงความเห็นในการสอบบัญชีเกินกว่าร้อยละห้าสิบของจํานวนหุ้นที่มีสิทธิออกเสียงทั้งหมดของบริษัทที่ผู้สอบบัญชีลงลายมือชื่อเพื่อแสดงความเห็นในการสอบบัญชี (2) บริษัทที่ถือหุ้นในบริษัทตาม (1) เกินกว่าร้อยละห้าสิบของจํานวนหุ้นที่มีสิทธิออกเสียงทั้งหมดของบริษัทนั้น (3) บริษัทที่ถือหุ้นต่อไปเป็นทอด ๆ โดยเริ่มจากบริษัทที่ถือหุ้นในบริษัทตาม (2) โดยการถือหุ้นของบริษัทดังกล่าวในแต่ละทอดมีจํานวนเกินกว่าร้อยละห้าสิบของจํานวนหุ้นที่มีสิทธิออกเสียงทั้งหมดของบริษัทที่ถูกถือหุ้นนั้น (4) บริษัทที่ถือหุ้นไม่ว่าโดยทางตรงหรือทางอ้อมในบริษัทที่ผู้สอบบัญชีลงลายมือชื่อเพื่อแสดงความเห็นในการสอบบัญชี หรือบริษัทตาม (1) (2) หรือ (3) รวมกันเกินกว่าร้อยละห้าสิบของจํานวนหุ้นที่มีสิทธิออกเสียงทั้งหมดของบริษัทที่ผู้สอบบัญชีลงลายมือชื่อเพื่อแสดงความเห็นในการสอบบัญชี การถือหุ้นของบริษัทตาม (1) (2) (3) หรือ (4) ให้นับรวมถึงหุ้นที่ถือโดยผู้ที่เกี่ยวข้องด้วย "บริษัทย่อย" หมายความว่า (1) บริษัทที่บริษัทซึ่งผู้สอบบัญชีลงลายมือชื่อเพื่อแสดงความเห็นในการสอบบัญชีถือหุ้นเกินกว่าร้อยละห้าสิบของจํานวนหุ้นที่มีสิทธิออกเสียงทั้งหมดของบริษัทนั้น (2) บริษัทที่บริษัทตาม (1) ถือหุ้นเกินกว่าร้อยละห้าสิบของจํานวนหุ้นที่มีสิทธิออกเสียงทั้งหมดของบริษัทนั้น (3) บริษัทที่ถูกถือหุ้นต่อไปเป็นทอดๆ โดยเริ่มจากการถือหุ้นของบริษัทตาม (2) ในบริษัทที่ถูกถือหุ้น โดยการถือหุ้นของบริษัทดังกล่าวในแต่ละทอดมีจํานวนเกินกว่าร้อยละห้าสิบของจํานวนหุ้นที่มีสิทธิออกเสียงทั้งหมดของบริษัทที่ถูกถือหุ้นนั้น (4) บริษัทที่ถูกถือหุ้นไม่ว่าโดยทางตรงหรือทางอ้อมในบริษัทที่ผู้สอบบัญชีลงลายมือชื่อเพื่อแสดงความเห็นในการสอบบัญชีหรือบริษัทตาม (1) (2) หรือ (3) รวมกันเกินกว่าร้อยละห้าสิบของจํานวนหุ้นที่มีสิทธิออกเสียงทั้งหมดของบริษัทที่ถูกถือหุ้นนั้น การถือหุ้นของบริษัทที่ผู้สอบบัญชีลงลายมือชื่อ เพื่อแสดงความเห็นในการสอบบัญชี หรือบริษัทตาม (1) (2) (3) หรือ (4) ให้นับรวมถึงหุ้นที่ถือโดยผู้ที่เกี่ยวข้องด้วย "ผู้ที่เกี่ยวข้อง" หมายความว่า บุคคลหรือห้างหุ้นส่วนในลักษณะอย่างใดอย่างหนึ่งดังต่อไปนี้ (1) คู่สมรสของบุคคลดังกล่าว (2) บุตรที่ยังไม่บรรลุนิติภาวะของบุคคลดังกล่าว (3) ห้างหุ้นส่วนสามัญที่บุคคลดังกล่าวหรือบุคคลตาม (1) หรือ (2) เป็นหุ้นส่วน (4) ห้างหุ้นส่วนจํากัดที่บุคคลดังกล่าว หรือบุคคลตาม (1) หรือ (2) เป็นหุ้นส่วนจําพวกไม่จํากัดความรับผิด หรือเป็นหุ้นส่วนจําพวกจํากัดความรับผิดที่มีหุ้นรวมกันเกินกว่าร้อยละสามสิบของหุ้นทั้งหมดของห้างหุ้นส่วนจํากัด (5) บริษัทจํากัดหรือบริษัทมหาชนจํากัดที่บุคคลดังกล่าว หรือบุคคลตาม (1) หรือ (2) หรือห้างหุ้นส่วนตาม (3) หรือ (4) ถือหุ้นรวมกันเกินกว่าร้อยละสามสิบของจํานวนหุ้นที่จําหน่ายได้แล้วทั้งหมดของบริษัทนั้น (6) บริษัทจํากัดหรือบริษัทมหาชนจํากัดที่บุคคลดังกล่าว หรือบุคคลตาม (1) หรือ (2) หรือห้างหุ้นส่วนตาม (3) หรือ (4) หรือบริษัทตาม (5) ถือหุ้นรวมกันเกินกว่าร้อยละสามสิบของจํานวนหุ้นที่จําหน่ายได้แล้วทั้งหมดของบริษัทนั้น (7) นิติบุคคลที่บุคคลดังกล่าวสามารถมีอํานาจในการจัดการในฐานะเป็นผู้แทนของนิติบุคคลข้อ ๒ ผู้สอบบัญชีรับอนุญาตของบริษัทประกันภัยต้องมีคุณสมบัติดังต่อไปนี้ (1) ต้องเป็นผู้สอบบัญชีรับอนุญาตตามพระราชบัญญัติผู้สอบบัญชี พ.ศ. 2505 และใบอนุญาตไม่ขาดอายุ ไม่ถูกสั่งพักใบอนุญาต และไม่เคยถูกเพิกถอนใบอนุญาตโดยคณะกรรมการควบคุมการประกอบวิชาชีพสอบบัญชี (ก.บช.) (2) ต้องปฏิบัติงานเป็นผู้สอบบัญชีรับอนุญาตมาแล้วไม่น้อยกว่า 5 ปี ติดต่อกัน และได้ลงลายมือชื่อแสดงความเห็นในการสอบบัญชีมาแล้วไม่น้อยกว่า 3 บริษัท (3) ต้องเป็นผู้สอบบัญชีที่ปฏิบัติงานเต็มเวลาในสังกัดสํานักงานที่มีผู้สอบบัญชีรับอนุญาต ซึ่งใบอนุญาตไม่ขาดอายุ ไม่ถูกสั่งพักใบอนุญาต และไม่เคยถูกเพิกถอนใบอนุญาตโดยคณะกรรมการควบคุมการประกอบวิชาชีพสอบบัญชี (ก.บช.) ปฏิบัติงานเต็มเวลาอีกไม่น้อยกว่า 2 คน และมีผู้ช่วยผู้สอบบัญชี ซึ่งมีคุณวุฒิไม่ต่ํากว่าปริญญาตรีทางบัญชี ปฏิบัติงานเต็มเวลาอีกไม่น้อยกว่า 6 คน (4) ไม่เคยเป็นผู้ถูกเพิกถอนใบอนุญาตในการตรวจสอบและรับรองบัญชีโดยอธิบดีกรมสรรพากรตามประมวลรัษฎากร หรือไม่เคยเป็นผู้ที่สํานักงานคณะกรรมการกํากับหลักทรัพย์และตลาดหลักทรัพย์ ธนาคารแห่งประเทศไทย หรือหน่วยงานอื่นของทางราชการเพิกถอนการให้ความเห็นชอบ ไม่รับรอง หรือไม่อนุญาตให้ตรวจสอบกิจการที่อยู่ในการกํากับดูแลของหน่วยงานดังกล่าวนั้น (5) ไม่เป็นผู้ถือหุ้นในบริษัทประกันภัยที่ตนเป็นผู้สอบบัญชี หรือบริษัทในเครือของบริษัทที่ตนเป็นผู้สอบบัญชี ตามข้อ 1 ทั้งนี้รวมถึงสํานักงานสอบบัญชีที่ปฏิบัติงานอยู่ หัวหน้าสํานักงานสอบบัญชีที่ตนปฏิบัติงานอยู่หรือเทียบเท่า ผู้เป็นหุ้นส่วนอื่นหรือเทียบเท่า หรือผู้สอบบัญชีรับอนุญาตอื่น หรือผู้ช่วยผู้สอบบัญชีในสํานักงานสอบบัญชีที่มีส่วนต่อการตัดสินใจในการแสดงความเห็นของตน และให้รวมถึงคู่สมรส บุตรที่ยังไม่บรรลุนิติภาวะของตน และของบุคคลดังกล่าวข้างต้นด้วย (6) ไม่เป็นกรรมการ ผู้บริหาร หรือตัวแทนของบริษัทประกันภัยที่ตนเป็นผู้สอบบัญชี หรือบริษัทในเครือของบริษัทที่ตนเป็นผู้สอบบัญชี ตามข้อ 1 ทั้งนี้รวมถึงหัวหน้าสํานักงานสอบบัญชีที่ตนปฏิบัติงานอยู่หรือเทียบเท่า ผู้เป็นหุ้นส่วนอื่นหรือเทียบเท่า หรือผู้สอบบัญชีรับอนุญาตอื่น หรือผู้ช่วยผู้สอบบัญชีในสํานักงานสอบบัญชีที่มีส่วนต่อการตัดสินใจในการแสดงความเห็นของตน และให้รวมถึงคู่สมรส บุตรของตน และของบุคคลดังกล่าวข้างต้นด้วย (7) ไม่เป็นพนักงาน ลูกจ้าง ของบริษัทประกันภัยที่ตนเป็นผู้สอบบัญชีหรือบริษัทในเครือของบริษัทประกันภัยที่ตนเป็นผู้สอบบัญชี ตามข้อ 1 ทั้งนี้รวมถึงหัวหน้าสํานักงานสอบบัญชีที่ตนปฏิบัติงานอยู่หรือเทียบเท่า ผู้เป็นหุ้นส่วนอื่นหรือเทียบเท่า หรือผู้สอบบัญชีรับอนุญาตอื่น หรือผู้ช่วยผู้สอบบัญชีในสํานักงานสอบบัญชีที่มีส่วนต่อการตัดสินใจในการแสดงความเห็นของตน (8) ไม่สอบบัญชีในลักษณะที่ขาดความเป็นอิสระหรือความเป็นกลางนอกเหนือจาก ข้อ 2 (5) (6) และ (7) (9) ไม่มีพฤติกรรม หรือไม่มีประวัติการปฏิบัติงานสอบบัญชีบกพร่อง หรือไม่เหมาะสมกับการเป็นผู้สอบบัญชีข้อ ๓ ผู้สอบบัญชีผู้ใด ที่มีคุณสมบัติตามข้อ 2 ประสงค์จะเป็นผู้สอบบัญชีของบริษัทประกันภัยที่ได้รับความเห็นชอบจากนายทะเบียนให้ยื่นขอรับความเห็นชอบต่อนายทะเบียนตามแบบที่แนบท้ายประกาศนี้ ให้สํานักงานการตรวจเงินแผ่นดินเป็นผู้สอบบัญชีที่ได้รับความเห็นชอบจากนายทะเบียนตามประกาศนี้ จนกว่านายทะเบียนจะกําหนดเปลี่ยนแปลงเป็นประการอื่นข้อ ๔ ให้ผู้ยื่นขอรับความเห็นชอบเป็นผู้สอบบัญชีของบริษัทประกันภัยปฏิบัติ ดังนี้ (1) จัดส่งข้อมูลกระดาษทําการตรวจสอบบัญชี แนวการตรวจสอบบัญชีโดยแสดงให้เห็นถึงขอบเขตการตรวจสอบอย่างละเอียด ปริมาณการทดสอบ รวมทั้งประมาณจํานวนชั่วโมงทําการในการตรวจสอบแต่ละเรื่อง จํานวน 3 บริษัท ยกเว้นผู้สอบบัญชีที่ได้รับความเห็นชอบจากสํานักงานคณะกรรมการกํากับหลักทรัพย์และตลาดหลักทรัพย์ ให้ทําหน้าที่ลงลายมือชื่อในรายงานการตรวจสอบงบการเงิน ให้ผู้สอบบัญชีที่ได้รับความเห็นชอบจากสํานักงานคณะกรรมการกํากับหลักทรัพย์และตลาดหลักทรัพย์ ตามวรรคก่อน ยื่นหนังสือรับรองการเป็นผู้สอบบัญชีที่ได้รับความเห็นชอบจากสํานักงานคณะกรรมการกํากับหลักทรัพย์และตลาดหลักทรัพย์ต่อนายทะเบียน ตามแบบแนบท้ายประกาศนี้ (2) อนุญาตให้เจ้าหน้าที่ของกรมการประกันภัยเข้าตรวจเยี่ยมสํานักงานสอบบัญชีที่ผู้สอบบัญชีปฏิบัติงานในระหว่างเวลาทําการ หรือในระหว่างพระอาทิตย์ขึ้นและพระอาทิตย์ตก (3) จัดส่งข้อมูล หรือชี้แจงเพิ่มเติมตามที่นายทะเบียนเห็นสมควร ในกรณีที่ผู้ขอรับความเห็นชอบไม่มาชี้แจง หรือไม่ส่งเอกสารหลักฐานภายในระยะเวลาที่นายทะเบียนกําหนด นายทะเบียนจะถือว่าผู้ขอรับความเห็นชอบไม่ประสงค์จะยื่นขอความเห็นชอบเป็นผู้สอบบัญชีตามข้อ 3ข้อ ๕ นายทะเบียนจะแจ้งผลการพิจารณาคําขอรับความเห็นชอบเป็นผู้สอบบัญชี ภายในสามสิบวันนับแต่วันที่ได้รับเอกสารหลักฐานที่ถูกต้อง ครบถ้วนและหากนายทะเบียนไม่ให้ความเห็นชอบนายทะเบียนจะแจ้งเหตุผลให้ทราบ ในกรณีที่นายทะเบียนไม่ให้ความเห็นชอบเนื่องจากผู้ขอรับความเห็นชอบมีคุณสมบัติไม่เป็นไปตามหลักเกณฑ์ในข้อ 2 นายทะเบียนจะกําหนดระยะเวลาหรือเงื่อนไขในการรับพิจารณาคําขอความเห็นชอบของผู้ขอรับความเห็นชอบรายนั้นในคราวต่อไป และเมื่อพ้นระยะเวลา หรือผู้ขอรับความเห็นชอบได้ปฏิบัติตามเงื่อนไขดังกล่าวแล้ว หากบุคคลนั้นประสงค์จะยื่นคําขอรับความเห็นชอบใหม่นายทะเบียนจะไม่นําประวัติการกระทําที่เป็นเหตุให้นายทะเบียนเคยไม่ให้ความเห็นชอบประกอบการพิจารณาอีกข้อ ๖ การให้ความเห็นชอบเป็นผู้สอบบัญชีของบริษัทประกันภัยมีกําหนดระยะเวลาคราวละไม่เกิน 2 ปี นับแต่วันที่นายทะเบียนให้ความเห็นชอบเป็นผู้สอบบัญชี ให้ผู้สอบบัญชีที่ประสงค์จะเป็นผู้สอบบัญชีของบริษัทประกันภัยต่อไป ยื่นขอรับความเห็นชอบเป็นผู้สอบบัญชีต่อนายทะเบียนภายในกําหนด 4 เดือน ก่อนสิ้นระยะเวลาการให้ความเห็นชอบตามวรรคหนึ่งข้อ ๗ หากนายทะเบียนพบภายหลังว่า ผู้สอบบัญชีรายใดที่ได้รับความเห็นชอบแล้ว ไม่สามารถดํารงคุณสมบัติให้เป็นไปตามข้อ 2 หรือปฏิบัติหน้าที่บกพร่อง ไม่เหมาะสม หรือไม่ครบถ้วนตามประกาศนายทะเบียน นายทะเบียนอาจเพิกถอนการให้ความเห็นชอบเป็นผู้สอบบัญชีได้ การเพิกถอนการให้ความเห็นชอบเป็นผู้สอบบัญชีตามวรรคหนึ่ง ไม่กระทบต่อรายงานการประเมินระบบการควบคุมภายใน ของบริษัทประกันภัยที่ได้ยื่นต่อนายทะเบียนก่อนวันที่นายทะเบียนมีคําสั่งเพิกถอนการให้ความเห็นชอบเป็นผู้สอบบัญชี ทั้งนี้ ตั้งแต่วันที่ 1 พฤศจิกายน 2544 เป็นต้นไปผู้มีอํานาจลงนาม - ประกาศ ณ วันที่ 29 กรกฎาคม พ.ศ. 2545 พจนีย์ ธนวรานิชอธิบดีกรมการประกันภัยนายทะเบียน